กฎ กกฎ ก.ค.ฉบับที่๑๓ (พ.ศ. ๒๕๓๕)ออกตามความในพระราชบัญญัติระเบียบข้าราชการครูพ.ศ. ๒๕๒๓ว่าด้วยการกำหนดระดับเงินเดือนของตำแหน่งข้าราชการครู------------- อาศัยอำนาจตามความในมาตรา๗(๒) และมาตรา ๓๐ วรรคสองแห่งพระราชบัญญัติระเบียบข้าราชการครู พ.ศ. ๒๕๒๓ ก.ค.โดยได้รับอนุมัติจากคณะรัฐมนตรี ออกกฎ ก.ค. ไว้ ดังต่อไปนี้ ข้อ๑ ให้ยกเลิก (๑)กฎ ก.ค. ฉบับที่ ๒ (พ.ศ. ๒๕๒๕) ออกตามความในพระราชบัญญัติระเบียบข้าราชการครู พ.ศ. ๒๕๒๓ว่าด้วยการกำหนดระดับเงินเดือนของตำแหน่งข้าราชการครู (๒)กฎ ก.ค. ฉบับที่ ๙ (พ.ศ. ๒๕๒๘) ออกตามความในพระราชบัญญัติระเบียบข้าราชการครู พ.ศ. ๒๕๒๓ว่าด้วยการกำหนดระดับเงินเดือนของตำแหน่งข้าราชการครู (๓)กฎ ก.ค. ฉบับที่ ๑๒ (พ.ศ. ๒๕๓๒) ออกตามความในพระราชบัญญัติระเบียบข้าราชการครู พ.ศ. ๒๕๒๓ ว่าด้วยการกำหนดระดับเงินเดือนของตำแหน่งข้าราชการครู ข้อ๒ตำแหน่งข้าราชการครูซึ่งมีหน้าที่เป็นผู้สอนในหน่วยงานทางการศึกษา ให้ได้รับเงินเดือนดังนี้ (๑)ครู ๑ ให้ได้รับเงินเดือนระดับ ๑ ถึงระดับ ๓ (๒)ครู ๒ ให้ได้รับเงินเดือนระดับ ๒ ถึงระดับ ๔ (๓)อาจารย์ ๑ ให้ได้รับเงินเดือนระดับ ๓ ถึงระดับ ๕ (๔)อาจารย์ ๒ ให้ได้รับเงินเดือนระดับ ๕ ถึงระดับ ๖ และถ้าอาจารย์ ๒ ผู้ใดเป็นผู้ชำนาญการและมีผลงานทางวิชาการตามหลักเกณฑ์ที่ก.ค. กำหนดและได้ผ่านการประเมินตามวิธีการที่ ก.ค. กำหนดแล้ว ให้ได้รับเงินเดือนในระดับ ๗ ได้เมื่อได้รับเงินเดือนถึงขั้นต่ำของระดับ ๗ (๕)อาจารย์ ๓ ให้ได้รับเงินเดือนระดับ ๖ ถึงระดับ ๘ และถ้าอาจารย์ ๓ ผู้ใดเป็นผู้เชี่ยวชาญและมีผลงานทางวิชาการตามหลักเกณฑ์ที่ ก.ค.กำหนดและได้ผ่านการประเมินตามวิธีการที่ ก.ค. กำหนดแล้ว ให้ได้รับเงินเดือนในระดับ ๙ ได้เมื่อได้รับเงินเดือนถึงขั้นต่ำของระดับ ๙ (๖)ผู้ช่วยศาสตราจารย์ ให้ได้รับเงินเดือนระดับ ๖ ถึงระดับ ๘ (๗)รองศาสตราจารย์ ให้ได้รับเงินเดือนระดับ ๗ ถึงระดับ ๙ และถ้ารองศาสตราจารย์ผู้ใดดำรงตำแหน่งอธิการบดีในสถาบันเทคโนโลยีราชมงคลให้ได้รับเงินเดือนในระดับ ๑๐ได้เมื่อได้รับเงินเดือนถึงขั้นสูงสุดของตำแหน่งรองศาสตราจารย์ในขณะที่ดำรงตำแหน่งดังกล่าว (๘)ศาสตราจารย์ ให้ได้รับเงินเดือนระดับ ๘ ถึงระดับ ๑๐ และถ้าศาสตราจารย์ผู้ใดเป็นผู้เชี่ยวชาญพิเศษและมีผลงานทางวิชาการตามหลักเกณฑ์ที่ก.ค. กำหนดและได้ผ่านการประเมินตามวิธีการที่ ก.ค. กำหนดแล้วให้ได้รับเงินเดือนในระดับ ๑๑ ได้เมื่อได้รับเงินเดือนถึงขั้นต่ำของระดับ ๑๑ ข้อ๓ตำแหน่งข้าราชการครูซึ่งมีหน้าที่เป็นผู้บริหารและให้การศึกษาในหน่วยงานทางการศึกษา ให้ได้รับเงินเดือนดังนี้ (๑)ผู้ช่วยครูใหญ่หรือผู้ช่วยหัวหน้าศูนย์ ๑ ให้ได้รับเงินเดือนระดับ ๔ ถึงระดับ ๕ (๒)ครูใหญ่หรือหัวหน้าศูนย์ ๑ ให้ได้รับเงินเดือนในระดับ ๕ ถึงระดับ ๖ (๓)ผู้ช่วยอาจารย์ใหญ่หรือผู้ช่วยหัวหน้าศูนย์ ๒ ให้ได้รับเงินเดือนระดับ ๕ ถึงระดับ ๖ (๔)อาจารย์ใหญ่หรือหัวหน้าศูนย์ ๒ ให้ได้รับเงินเดือนระดับ ๖ ถึงระดับ ๗ (๕)ผู้ช่วยผู้อำนวยการโรงเรียน ผู้ช่วยผู้อำนวยการวิทยาลัย ผู้ช่วยผู้อำนวยการศูนย์หรือผู้ช่วยผู้อำนวยการวิทยาเขตให้ได้รับเงินเดือนระดับ ๖ ถึงระดับ ๗ (๖)ผู้อำนวยการโรงเรียน ผู้อำนวยการวิทยาลัย ผู้อำนวยการศูนย์หรือผู้อำนวยการวิทยาเขต ให้ได้รับเงินเดือนระดับ ๗ ถึงระดับ ๘ ทั้งนี้โดยคำนึงถึงปริมาณและคุณภาพของงานตามหลักเกณฑ์และวิธีการที่ ก.ค. กำหนด ข้อ๔ ข้าราชการครูตามข้อ ๓อาจได้รับเงินเดือนสูงขึ้นได้ตามหลักเกณฑ์ดังนี้ (๑)ผู้ช่วยครูใหญ่หรือผู้ช่วยหัวหน้าศูนย์ ๑ ผู้ใดมีคุณสมบัติตามหลักเกณฑ์ที่ ก.ค. กำหนดและได้ผ่านการประเมินตามวิธีการที่ ก.ค.กำหนดแล้ว ให้ได้รับเงินเดือนในระดับ ๖ ได้เป็นพิเศษเฉพาะรายเมื่อได้รับเงินเดือนถึงขั้นต่ำของระดับ๖ (๒)ครูใหญ่หรือหัวหน้าศูนย์ ๑ ผู้ใดมีคุณสมบัติตามหลักเกณฑ์ที่ ก.ค. กำหนดและได้ผ่านการประเมินตามวิธีการที่ ก.ค. กำหนดแล้วให้ได้รับเงินเดือนในระดับ ๗ ได้เป็นพิเศษเฉพาะรายเมื่อได้รับเงินเดือนถึงขั้นต่ำของระดับ ๗ (๓)ผู้ช่วยอาจารย์ใหญ่หรือผู้ช่วยหัวหน้าศูนย์ ๒ ผู้ใดมีคุณสมบัติตามหลักเกณฑ์ที่ ก.ค. กำหนดและได้ผ่านการประเมินตามวิธีการที่ก.ค. กำหนดแล้วให้ได้รับเงินเดือนในระดับ ๗ได้เป็นพิเศษเฉพาะรายเมื่อได้รับเงินเดือนถึงขั้นต่ำของระดับ ๗ (๔)อาจารย์ใหญ่หรือหัวหน้าศูนย์ ๒ ผู้ใดมีคุณสมบัติตามหลักเกณฑ์ที่ ก.ค.กำหนดและได้ผ่านการประเมินตามวิธีการที่ ก.ค.กำหนดแล้วให้ได้รับเงินเดือนในระดับ ๘ ได้เป็นพิเศษเฉพาะรายเมื่อได้รับเงินเดือนถึงขั้นต่ำของระดับ๘ (๕)ผู้ช่วยผู้อำนวยการโรงเรียน ผู้ช่วยผู้อำนวยการวิทยาลัย ผู้ช่วยผู้อำนวยการศูนย์หรือผู้ช่วยผู้อำนวยการวิทยาเขตผู้ใดมีคุณสมบัติตามหลักเกณฑ์ที่ก.ค. กำหนดและได้ผ่านการประเมินตามวิธีการที่ ก.ค. กำหนดแล้วให้ได้รับเงินเดือนในระดับ ๘ ได้เป็นพิเศษเฉพาะรายเมื่อได้รับเงินเดือนถึงขั้นต่ำของระดับ ๘ (๖)ผู้อำนวยการโรงเรียน ผู้อำนวยการวิทยาลัย ผู้อำนวยการศูนย์หรือผู้อำนวยการวิทยาเขตผู้ใดมีคุณสมบัติตามหลักเกณฑ์ที่ ก.ค.กำหนดและได้ผ่านการประเมินตามวิธีการที่ ก.ค. กำหนดแล้ว ให้ได้รับเงินเดือนในระดับ ๙ได้เป็นพิเศษเฉพาะรายเมื่อได้รับเงินเดือนถึงขั้นต่ำของระดับ ๙ ข้อ๕ตำแหน่งข้าราชการครูซึ่งมีหน้าที่เกี่ยวกับการให้การศึกษาที่ไม่สังกัดโรงเรียน วิทยาลัยหรือสถานศึกษาที่เรียกชื่ออย่างอื่นของกระทรวงศึกษาธิการให้ได้รับเงินเดือนดังนี้ (๑)สารวัตรนักเรียนและนักศึกษา ให้ได้รับเงินเดือนในระดับ ๒ ระดับ ๓ ระดับ ๔ ระดับ ๕ หรือระดับ ๖ ได้ตามหลักเกณฑ์และวิธีการที่ก.ค. กำหนด ถ้าสารวัตรนักเรียนและนักศึกษาผู้ใดดำรงตำแหน่งหัวหน้าฝ่ายหรือเทียบเท่าหัวหน้าฝ่ายให้ได้รับเงินเดือนในระดับ ๗ได้เมื่อได้รับเงินเดือนถึงขั้นต่ำของระดับ ๗ (๒)ศึกษานิเทศก์ ให้ได้รับเงินเดือนในระดับ ๔ ระดับ ๕ หรือระดับ ๖ ได้ตามหลักเกณฑ์และวิธีการที่ ก.ค. กำหนด ถ้าศึกษานิเทศก์ผู้ใดเป็นผู้ชำนาญการพิเศษและมีผลงานทางวิชาการตามหลักเกณฑ์ที่ ก.ค. กำหนดและได้ผ่านการประเมินตามวิธีการที่ก.ค. กำหนดแล้ว ให้ได้รับเงินเดือนในระดับ ๗ได้เมื่อได้รับเงินเดือนถึงขั้นต่ำของระดับ ๗ ถ้าศึกษานิเทศก์ผู้ใดเป็นผู้เชี่ยวชาญและมีผลงานทางวิชาการตามหลักเกณฑ์ที่ ก.ค. กำหนดและได้ผ่านการประเมินตามวิธีการที่ ก.ค.กำหนดแล้ว ให้ได้รับเงินเดือนในระดับ ๘ ได้เมื่อได้รับเงินเดือนขั้นต่ำของระดับ ๘ ถ้าศึกษานิเทศก์ผู้ใดเป็นผู้เชี่ยวชาญพิเศษและมีผลงานทางวิชาการตามหลักเกณฑ์ ที่ ก.ค. กำหนดและได้ผ่านการประเมินตามวิธีการที่ก.ค. กำหนดแล้ว ให้ได้รับเงินเดือนในระดับ ๙ได้เมื่อได้รับเงินเดือนถึงขั้นต่ำของระดับ ๙ (๓)ผู้ช่วยศึกษาธิการอำเภอ ให้ได้รับเงินเดือนในระดับ ๔ ระดับ ๕ หรือระดับ ๖ ได้ตามหลักเกณฑ์และวิธีการที่ ก.ค. กำหนด (๔)ศึกษาธิการอำเภอ ให้ได้รับเงินเดือนในระดับ ๕ ระดับ ๖ หรือระดับ ๗ ได้ตามหลักเกณฑ์และวิธีการที่ ก.ค. กำหนด (๕)ผู้ช่วยศึกษาธิการจังหวัด ให้ได้รับเงินเดือนในระดับ ๕ ระดับ ๖ หรือระดับ ๗ ได้ตามหลักเกณฑ์และวิธีการที่ ก.ค. กำหนด (๖)ศึกษาธิการจังหวัด ให้ได้รับเงินเดือนในระดับ ๖ ระดับ ๗ หรือระดับ ๘ ได้ตามหลักเกณฑ์และวิธีการที่ ก.ค. กำหนด (๗)ผู้ช่วยศึกษาธิการเขต ให้ได้รับเงินเดือนในระดับ ๖ หรือระดับ ๗ ได้ตามหลักเกณฑ์และวิธีการที่ ก.ค. กำหนด (๘)ศึกษาธิการเขต ให้ได้รับเงินเดือนในระดับ ๘ ได้ตามหลักเกณฑ์และวิธีการที่ ก.ค. กำหนด (๙)ผู้ช่วยหัวหน้าการประถมศึกษากิ่งอำเภอ ให้ได้รับเงินเดือนในระดับ ๔ หรือระดับ ๕ ได้ตามหลักเกณฑ์และวิธีการที่ ก.ค. กำหนด (๑๐) หัวหน้าการประถมศึกษากิ่งอำเภอให้ได้รับเงินเดือนในระดับ ๔ ระดับ ๕ หรือระดับ ๖ ได้ตามหลักเกณฑ์และวิธีการที่ ก.ค. กำหนด (๑๑)ผู้ช่วยหัวหน้าการประถมศึกษาอำเภอ ให้ได้รับเงินเดือนในระดับ ๔ ระดับ ๕ หรือระดับ ๖ ได้ตามหลักเกณฑ์และวิธีการที่ ก.ค.กำหนด (๑๒)หัวหน้าการประถมศึกษาอำเภอ ให้ได้รับเงินเดือนในระดับ ๕ ระดับ ๖ หรือระดับ ๗ ได้ตามหลักเกณฑ์และวิธีการที่ ก.ค. กำหนด (๑๓)ผู้ช่วยผู้อำนวยการการประถมศึกษาจังหวัด ให้ได้รับเงินเดือนในระดับ ๕ ระดับ ๖ หรือระดับ ๗ ได้ตามหลักเกณฑ์และวิธีการที่ ก.ค.กำหนด (๑๔)ผู้อำนวยการการประถมศึกษาจังหวัดให้ได้รับเงินเดือนในระดับ ๖ ระดับ ๗ หรือระดับ ๘ ได้ตามหลักเกณฑ์และวิธีการที่ ก.ค.กำหนด (๑๕)ผู้ช่วยผู้อำนวยการการประถมศึกษากรุงเทพมหานคร ให้ได้รับเงินเดือนในระดับ ๕ ระดับ ๖ หรือระดับ ๗ได้ตามหลักเกณฑ์และวิธีการที่ ก.ค. กำหนด (๑๖)ผู้อำนวยการการประถมศึกษากรุงเทพนมหานครให้ได้รับเงินเดือนในระดับ ๖ ระดับ ๗ หรือระดับ ๘ได้ตามหลักเกณฑ์และวิธีการที่ ก.ค. กำหนด ข้อ๖ ข้าราชการครูตามข้อ ๓ ซึ่งรับเงินเดือนในระดับที่ต่ำกว่าระดับเงินเดือนของตำแหน่งตาม กฎ ก.ค. นี้อยู่ในวันที่กฎ ก.ค. นี้ใช้บังคับการที่จะได้รับเงินเดือนตามระดับเงินเดือนของตำแหน่งตามกฎ ก.ค. นี้ให้เป็นไปตามหลักเกณฑ์และวิธีการ ก.ค. กำหนด ข้อ๗การใดที่อยู่ระหว่างการดำเนินการตามกฎ ก.ค. ฉบับที่ ๒ (พ.ศ. ๒๕๒๕) ออกตามความในพระราชบัญญัติระเบียบข้าราชการครู พ.ศ. ๒๕๒๓ว่าด้วยการกำหนดระดับเงินเดือนของตำแหน่งข้าราชการครู ซึ่งแก้ไขเพิ่มเติมโดยกฎก.ค. ฉบับที่ ๙ (พ.ศ. ๒๕๒๘) ออกตามความในพระราชบัญญัติระเบียบข้าราชการครู พ.ศ. ๒๕๒๓ว่าด้วยการกำหนดระดับเงินเดือนของตำแหน่งข้าราชการครู และกฎ ก.ค. ฉบับที่ ๑๒(พ.ศ. ๒๕๓๒) ออกตามความในพระราชบัญญัติระเบียบข้าราชการครู พ.ศ. ๒๕๒๓ว่าด้วยการกำหนดระดับเงินเดือนของตำแหน่งข้าราชการครู อยู่ในวันที่กฎ ก.ค. นี้ใช้บังคับการดำเนินการต่อไปสำหรับการนั้น ให้เป็นไปตามที่ ก.ค. กำหนด ให้ไว้ ณวันที่ ๑๐ เมษายน พ.ศ. ๒๕๓๕ ก่อ สวัสดิ์พาณิชย์ รัฐมนตรีว่าการกระทรวงศึกษาธิการ ประธาน ก.ค.+----------------------------------------------------------------------------------------------------------+หมายเหตุ :- เหตุผลในการประกาศใช้กฎ ก.ค. ฉบับนี้คือโดยที่กฎ ก.ค. ฉบับที่ ๒ (พ.ศ. ๒๕๒๕)ออกตามความในพระราชบัญญัติระเบียบข้าราชการครู พ.ศ. ๒๕๒๓ ว่าด้วยการกำหนดระดับเงินเดือนของตำแหน่งข้าราชการครู ซึ่งแก้ไขเพิ่มเติมโดยกฎก.ค. ฉบับที่ ๙ (พ.ศ. ๒๕๒๘) ออกตามความในพระราชบัญญัติระเบียบข้าราชการครู พ.ศ. ๒๕๒๓ว่าด้วยการกำหนดระดับเงินเดือนของตำแหน่งข้าราชการครู และกฎ ก.ค. ฉบับที่ ๑๒(พ.ศ. ๒๕๓๒) ออกตามความในพระราชบัญญัติระเบียบข้าราชการครู พ.ศ. ๒๕๒๓ว่าด้วยการกำหนดระดับเงินเดือนของตำแหน่งข้าราชการครู ได้กำหนดระดับเงินเดือนของตำแหน่งรองศาสตราจารย์ศาสตราจารย์ ผู้ช่วยครูใหญ่หรือผู้ช่วยหัวหน้าศูนย์ ๑ครูใหญ่หรือหัวหน้าศูนย์ ๑ ผู้ช่วยอาจารย์ใหญ่หรือผู้ช่วยหัวหน้าศูนย์ ๒ อาจารย์ใหญ่หรือหัวหน้าศูนย์ ๒ผู้ช่วยผู้อำนวยการโรงเรียน ผู้ช่วยผู้อำนวยการวิทยาลัย ผู้ช่วยผู้อำนวยการศูนย์ผู้ช่วยผู้อำนวยการวิทยาเขต ผู้อำนวยการโรงเรียน ผู้อำนวยการวิทยาลัย ผู้อำนวยการศูนย์ ผู้อำนวยการวิทยาเขตและสารวัตรนักเรียน และนักศึกษาไว้ไม่เหมาะสมกับระดับความรับผิดชอบของตำแหน่งที่ข้าราชการครูปฏิบัติในปัจจุบันสมควรปรับปรุงเสียใหม่เพื่อให้การบริหารงานบุคคลของข้าราชการครูมีประสิทธิภาพยิ่งขึ้น จึงจำเป็นต้องออกกฎ ก.ค. นี้[รก. ๒๕๓๕/๕๐/๕๓/๑๗ เมษายน ๒๕๓๕]